El gochu domésticu tien el nome científicu de Sus scrofa, magar que dellos autores llámenlos Sus domesticus, siendo el Sus scrofa el xabalín. Domesticóse hai 5.000 o 7.000 años. Alcuéntrase en toa Europa, l'Oriente Mediu, Asia hasta Indonesia y Xapón. La diferencia ente'l gochu xabaz y domésticu ye pequeña y el gochu domésticu volvióse cimarrón en munches zones del mundu (como en Nueva Zelanda). La familia los Suidos tamién incluye alrodiu de 12 especies estremaes del gochu xabaz, clasificaos tamién dientro'l xéneru Sus.